I aviat, terrasses també de tarda i nit - Diari de Sabadell\nI aviat, terrasses també de tarda i nit\nSi fa no fa, no hem sopat a un restaurant des de mitjans d’octubre. Una treva al desembre va permetre sopars a l’europea (tancaven a les 21.30 h) i de tornada al no-res.\nD’aquí que les paraules del conseller d’Interior, anunciant que el Procicat ja estudia permetre l’obertura de les terrasses dels bars i restaurants fins a la nit, hagin estat aigua al desert. Tot i que Miquel Sàmper no va concretar hora, també va parlar d’endarrerir el toc de queda a les 23 h, fet que pot donar una pista dels horaris que tenen sobre la taula.\nEl sector més beneficiat per la mesura seran els bars, que majoritàriament compten amb terrasses. Gamze Can, responsable del Bar Nazar (probablement la terrassa més concorreguda de tot el centre de Sabadell), es mostra prudent. “M’encantaria obrir més temps. De fet, tenim treballadores amb ERTO, en espera de poder tornar a treballar”, planteja. “Però crec que no ampliaran horaris fins a finals de maig”, sosté Gamze Can.\nEls bars esperen amb delit la consolidació del bon temps primaveral, així com la franja de tarda-vespre. Serà el moment en què obrin cerveseries cèlebres com l’Olut i el Balboa (a la plaça de Ricard Simó), que ara per ara només obren els migdies del cap de setmana. Vermuteries com L’Escopinya també havien fet aquest horari fins a la setmana de Sant Jordi, i ara han començat a obrir també els migdies d’entre setmana.\nEls restaurants que compten amb taules al carrer també estan molt esperançats. Sergi Segura, cuiner de La Tete, ja està preparant la nova carta de nit. “Inclourem més tapes, com pop i tallarines, a banda d’entrepans diferenciats, com els veggie i una arepa de reina pipiada”. A la plaça del Mercat, dos nous establiments també preparen la desescalada: el Saó, comandat en aquesta nova etapa per Alejandro Gómez; i La Terrasseta, amb Carles Termes al capdavant.\nTemes:Bars i restaurants, dstaula, procicat, restauració, restriccions\nBars i restaurants demanen més espai per a les terrasses\nEl Procicat demanarà prorrogar 14 dies més el toc de queda a Sabadell\nLes noves restriccions: què podrem fer i què no per Nadal?


L'Ajuntament de Tarragona vol instal·lar wifi a l'amfiteatre i a la Rambla Nova\nL'Ajuntament vol instal·lar wifi a l'amfiteatre i a la Rambla Nova\nUn home mirant un mòbil, en una imatge d'arxiu.\nAltres punts en què es preveu comptar amb el servei és el Mercat Central, l’avinguda Catalunya o el Camp de Mart\nActualitzada 29/10/2019 a les 22:45\nTarragona va guanyar, el passat mes de maig, una subvenció europea per instal·lar punts wifi públics. Ho va fer juntament amb altres 14 municipis del Camp de Tarragona en la segona convocatòria de WiFi4EU.\nPassat mig any, fonts municipals apunten que el projecte és en fase de concurs per adjudicar la instal·lació del servei, que es preveu que afecti espais municipals –com l’amfiteatre, el Mercat Central, llars d’infants o centres cívics– i carrers i places –la Rambla Nova, la Rambla Lluís Companys, l’avinguda Catalunya, el parc Saavedra o el Camp de Mart–, entre d’altres ubicacions. L’aportació de la Unió Europea per a cada municipi és de 15.000 euros i va destinada a la infraestructura.\nEl passat dijous 24 d’octubre es va fer públic que tretze municipis catalans es beneficiaran en els pròxims mesos de fons europeus per instal·lar punts gratuïts d’accés wifi en espais públics com parcs o biblioteques. Entre aquests tretze, n’hi ha dos del Camp de Tarragona: Mont-roig del Camp i Pradell de la Teixeta.\nSe sumen així a les 144 localitats catalanes que ja van obtenir aquesta subvenció en anteriors convocatòries de la iniciativa WiFi4EU impulsada per la Comissió Europea. En total, 1.780 municipis d’arreu de la Unió Europea rebran 15.000 euros per crear els punts d’accés a Internet en el marc d’aquesta tercera convocatòria.\nAl Camp de Tarragona, a banda d’aquests i de la capital, en són 11: Falset, Riudoms, Torredembarra, Vilalba dels Arcs, Cornudella de Montsant, Montblanc, Rocafort de Queralt, Montbrió del Camp, Reus, Cunit i Calafell.\nLes convocatòries no estan esgotades i aquells municipis que ho hagin sol·licitat podran tornar a optar a aquestes ajudes pròximament.\nEl projecte europeu té en total un pressupost de 120 milions d’euros i la seva voluntat és arribar a entre 6.000 i 8.000 municipis europeus.\nTarragona et connecta\nAquest servei reforçarà la xarxa Tarragona et connecta, que es pot captar des de diferents espais municipals des de fa diversos anys.\nL’anterior regidor de l’àrea de Serveis Centrals de l’Ajuntament, Pau Pérez (PSC), explicava el passat mes de maig que «aquest projecte ens proporciona finançament als ajuntaments per instal·lar punts de connexió wifi d’accés gratuït i de qualitat».\nEls punts hauran de romandre actius durant els pròxims tres anys, segons es fixa a les bases de la subvenció. WiFi4EU a Tarragona encara s’ha de licitar i, segons fonts municipals, podria entrar en funcionament a finals de 2020, dins dels 18 mesos de termini que imposa la Comissió Europea perquè es dugui a terme.\nActualment, la xarxa Tarragona et connecta dona servei en biblioteques, centres cívics, teatres i museus, a banda del mateix Palau Municipal, a la plaça de la Font, entre d’altres. Tot i amb això, els usuaris sovint es queixen de la manca de cobertura que ofereix –amb una velocitat de 256 kbps– i les limitacions que marca per exemple en descàrrega d’arxius, xats, transmissió de fitxers, trucades IP, etc.\nComenta el contingut : L'Ajuntament de Tarragona vol instal·lar wifi a l'amfiteatre i a la Rambla Nova


SETEMBRES: EL VENT DEL CAP D'ANY\nSi el canvi d'any es pogués mesurar pels fenòmens meteorològics, el fort i persistent vent que va fer aquest cap d'any no deixava enrere només una dècada, era com si deixés enrere tot el mil·lenni. Potser no serà fins a partir del 2010 que entrarem plenament en el nou mil·lenni.\nEstaria bé que aquest vent s'hagués endut molts dels -ismes segregadors i ancorats en el passat i que ens allunyen de la llibertat, el respecte i l'evolució.\nTambé es podria anar enduent els nostres prejudicis i errors, així com la fam, la misèria i moltes malalties; tafaneries i crítiques estèrils que només ens allunyen de la necessària autocrítica; programes de TV i ràdio que només inciten a linxaments i poca educació; a impresentables, aprofitats i especuladors, polítics incívics...\nNo sé si aquest era el vent d'una cançó que vaig sentir per primer cop farà uns 30anys. Va ser en una actuació de matinada a les Escletxes, cantada per José Antonio Labordeta, que aleshores jo no en tenia ni remota idea de qui era. I ara, gràcies al YouTube puc posar-lo aquí mateix. Cançó encara molt vigent i que es pot considerar l'Himne d'Aragó i de tots els aragons. Nota: he trobat versions amb una millor sonoritat, però he preferit insertar aquesta versió.\nEtiquetes de comentaris: Cap d'any, Labordeta, Vent\nJaume 5 de gener de 2010 a les 20:00\nMalgrat el pas dels anys, no em canso mai d'escoltar aquest himne a la llibertat.


Quina delícia!!: Iogurt de crema de cacau\nIogurt de crema de cacau\nEls que tingueu la iogurtera segur que estareu encantats amb els seus resultats i el munt de iogurts diferents que es poden fer. Jo encara estic provant de tant en tant receptes i aquesta és una que m'agrada molt!\nIngredients: Utilitzo ingredients baixos en greix per reduir l'aport calòric però podeu utilitzar-los sencers i encara estarà més bo.\n800 ml. de llet (descremada)\n1 iogurt natural (descremat)\n3 cullerades de llet amb pols (descremada)\n150gr de crema de cacau ( la marca que més us agradi)\nBarregem tots els ingredients fins que tinguem una mescla homogènia, podeu posar a escalfar la llet en un cassó i afegir la crema de cacau perquè es dissolgui més ràpid. Deixem que s'arrofredi una mica.\nQuan ho tinguem, ho afegim als gots i sense tapar els disposem a la iogurtera. L'encenem i ho deixem entre unes 10 hores.\nQuan els traiem els posem a la nevera i quan estiguin fresquets ja els podem consumir.\nPublicado por Roser Quina delícia en 18:44:00\nCristina 12 de novembre de 2013 a les 20:08\nLa iogurtera és l' estri més arraconat de la cuina! Jo no sé on para! Fan una fila aquest iogurts, però jo els faria tot amb greix, je, je, je...un dia és un dia.\nlolines 12 de novembre de 2013 a les 22:18\nRoser, boníssims són els iogurts casolans.\nAquesta combinació em sembla genial.\nMònica Tarradellas 12 de novembre de 2013 a les 22:19\nAquest iogurts han de crear addicció!!!\nGemma 13 de novembre de 2013 a les 7:10\nNo he tingut mai iogurtera, però imagino que experimentar amb iogurts diferents ha de ser molt divertit i amb resultats boníssims.\nVíctor Castillo 13 de novembre de 2013 a les 8:08\nSort que no tinc iogurtera, perquè em fotria un fart de menjar aquests iogurts Roser!\nFan molt bona pinta, i deuen estar més que bons!\nMarina A.F. 13 de novembre de 2013 a les 9:40\nQue bons! A mi també m'agrada fer-ne amb cola-cao, em recorden els de quan érem petits! I com que tinc iogurtera és fàcil! T'ha quedat una foto molt xula, Roser!\nNúria 13 de novembre de 2013 a les 10:07\nTinc iogurtera i sempre acabo fent iogurts naturals. Provaré aquesta recepta i amb els ingredients baixos en greix, que a mi m'agraden més...tenen una bona pinta!!\nPebre i xocolata 13 de novembre de 2013 a les 14:50\nOOOOH quina pinta! Jo tinc iogurtera però per ara no li he tret ni de lluny el partit que li treus tu... Diguem que del iogurt i l'arros amb llet (l'altre dia) no passo. A veure si m'hi animo, veient que és tan senzill!\nBruixes a la cuina (Dolors) 13 de novembre de 2013 a les 20:03\nDe petita la meva mare en tenia una de iogurtera i recordo que li vam treure el suc una temporada i llavors ho vam deixar. A vegades, sobretot quan llegeixo receptes com la teva, sortiria corrent a comprar-ne una. Un dia d'aquest faré el cop de cap: aquests iogurts segur que s'ho valen!\nRoser 14 de novembre de 2013 a les 19:11\nuff que boo!! si els de xocolata ja son bons, si a mes es natural...ni te cuentoO!! fantastic Roser! petons\nJudith 14 de novembre de 2013 a les 23:25\nAl Bolet no tenim iogurtera, però em feu una enveja quan pengeu aquestes receptes... Boníssims! Petonets\nCarmeta Rusquilleta 18 de novembre de 2013 a les 22:12\nUn invent molt interessant la iogurtera... Un altre descobriment al teu bloc ;) Petonets!\nGaletes d'avena amb xocolata


Colla de Monstres - entremaliat joc d'observació per a 2-8 jugadors - kinuma.com\nInici > Jocs i joguines educatives>Vol aprendre>Atenció + Observació + Memòria>Colla de Monstres - entremaliat joc d'observació per a 2-8 jugadors\nTroba l'ànima bessona de cada monstruito.\nMonster Bande és un divertit joc d'observació i rapidesa, en el qual haureu d'aconseguir aparellar a la major quantitat de monstres possible. El joc és millor si es juga en equips, podeu fer dos o més equips com cregueu convenient.\nTroba les ànimes bessones\nPer a trobar a les dues criatures idèntiques has d'evitar dir les característiques prohibides que determinen els daus, mesura les teves paraules quan descriguis al monstre, però fes-lo ràpid abans que acabi el temps!\nDos daus amb 12 característiques et limiten en l'ús de paraules descriptives.\nUn joc educatiu on es treballa l'observació, reacció, discriminació i el vocabulari.\nA part es pot usar el joc per a aparellar els monstres bessons en un clàssic joc de memória.\n2 sets de 54 cartes de monstres en 3 colors diferents\n2 daus de fusta\n1 rellotge de sorra 60''\nreglament en diversos idiomes (inclòs espanyol)\nAutor i Il·lustrador: Florian Biege\nRhino Hero - Heroic joc per a la motricitat fina en catalá


Una desena d’activitats commemoraran del 6 al 14 de març el Dia Internacional de les Dones\nProgrames| Dia Internacional de la Dona - Edició 2014\nLa lectura del manifest es durà a terme dissabte 8 de març, a les 12 hores, a la plaça del Mercat\nCastellar del Vallès durà a terme entre el 6 i el 14 de març una desena d’activitats per commemorar del Dia Internacional de les Dones, que se celebra cada any arreu del món el dia 8 de març.\nEnguany, la programació començarà dijous, dia 6 de març, amb una tertúlia literària sobre els llibres Luna, lunera, de Rosa Regàs, i Petons de diumenge, de Sílvia Soler. La proposta, organitzada per la Biblioteca Municipal Antoni Tort, tindrà lloc al Bar Cali (Galeries Califòrnia) a les 20 hores.\nL’acte central de les activitats programades serà la lectura del manifest, prevista el mateix dissabte 8 de març, a les 12 hores, a la plaça del Mercat, i que anirà a càrrec de l’escriptora Josefina Llauradó.\nEl gruix de les propostes programades tindrà lloc la setmana vinent, amb xerrades, tertúlies, cinema, exposicions, tallers i sortides. Així, dilluns 10 de març, l’Ajuntament, a través de Castellar Jove, ha organitzat una xerrada taller a càrrec de Míriam Ferrándiz, del col·lectiu antixexista de Sabadell Justa revolta. La xerrada, titulada “Feminisme i moviment FEMEN”, es farà a les 20 hores a la Sala Lluís Valls Areny d’El Mirador.\nL’endemà, 11 de març, el Casal Catalunya acollirà, a les 15.30 i a les 17 hores, un tast de gimnàs de recuperació funcional adreçat a dones majors de 60 anys, que també es farà dijous dia 13 a les 10 hores.\nL’Escola Municipal d’Adults també ha organitzat dues activitats puntuals per commemorar el Dia Internacional de les Dones, que tindran lloc dimecres 12 de març. D’una banda, a les 12 hores, una tertúlia a Ràdio Castellar (90.1 FM) que porta per títol “Els acudits de WhatsApp sobre dones” i, de l’altra, una sessió literària a la mateixa escola (c. Pedrissos, 9) amb lectures de poemes curts japonesos Haikus, que anirà acompanyada duna demostració de l’art floral japonès Ikebana i de degustació de te. Les activitats de dimecres es completaran amb la projecció de la pel·lícula xilena Gloria, a les 18.30 hores a la Sala d’Actes d’El Mirador.\nTambé forma part de la programació d’actes la sessió de ioga “Un temps per a tu”, que organitzen l’entitat Tothicap i l’Ajuntament dijous 13 de març, a les 19 hores, al gimnàs de l’escola Joan Blanquer. Les places per assistir-hi són limitades, i s’han de reservar als telèfons 93 714 40 40 (matins) o 649 54 58 03 (tardes).\nLes activitats es completaran amb la sortida del cicle Vine i Camina +60 del dijous 13 de març, que portarà els assistents a caminar entre Castellar i Sant Feliu. Les inscripcions es poden formalitzar trucant al telèfon 93 714 40 40 en horari de matí.\nCal assenyalar que, a més de les activitats puntuals, l’Escola Municipal d’Adults acollirà del 10 al 14 de març l’exposició “Les dones i els complements”.


Històric: l'Hospi guanya la seva primera Copa Catalunya - Línia l'H\nHistòric: l’Hospi guanya la seva primera Copa Catalunya\nPau Arriaga|2020-10-14T10:12:59+02:0013 octubre 2020|L'Hospitalet|Línia l'H\nPassi el que passi, el 2020 serà un any que el CE l’Hospitalet no oblidarà fàcilment, i no només per la pandèmia, sinó també pels èxits esportius. Els riberencs van proclamar-se, divendres passat, campions de la Copa Catalunya per primera vegada en la seva història, títol al qual cal sumar l’ascens a Segona B obtingut el passat mes de juliol. Els de Jonathan Risueño van derrotar el Llagostera a la tanda de penals en un partit jugat a Terrassa.\nL’Hospi, de fet, va dominar el partit (contra un equip contra qui jugarà a la lliga) tot i que els riberencs no van saber convertir les ocasions que van generar. Martí Soler va tenir una de les oportunitats més clares, després d’una falta servida per Canario que el porter llagosterenc Marcos va refusar en semierrada. El seu xut, però, va sortit per sobre el travesser.\nEl matx, no acabaria sense gols, ja que Joel Jorquera va aconseguir-ne un, tot i que el jutge de línia el va anul·lar per fora de joc. Pablo Aguilera i Salinas tindrien les últimes ocasions abans que el títol acabés decidint-se des dels 11 metres.\nAliaga, providencial amb dues aturades en la tanda, seria un dels grans artífexs de la victòria, que va ser una realitat gràcies als gols de Canario, Marcos de la Espada, Parera i Sergio Juste.


Anem de colònies al Delta de l’Ebre | Escola Tàber Barcelona\nAnem de colònies al Delta de l’Ebre\n5 · abril · 2018 Cinquè\nEls nens i nenes de cinquè de l’escola vam anar de colònies al Delta de l’Ebre, just abans de Setmana Santa.\nEl primer dia, un cop instal·lats a l’alberg, vam dinar i després vam fer un creuer pel riu Ebre fins a la seva desembocadura al mar Mediterrani. A la tarda, vam visitar la llotja de peix de Sant Carles de la Ràpita on vam poder observar com es compra el peix un cop és pescat. Al vespre, els monitors de l’alberg ens tenien preparat un joc de pistes amb llanternes.\nAl matí següent vam anar a Mónnatura, una reproducció del Delta de l’Ebre, on ens van explicar moltes coses sobre quines aus eren més característiques, d’on venien, què menjaven, com es sembrava l’arròs i es collia, els mètodes antics de pesca… Sabíeu que el Delta és l’únic lloc de Catalunya on els flamencs s’ajunten en colònies importants per fer nius d’unes 3000 parelles?\nPoc després, ens vam dividir i mentre un grup observava les aus, des del terrat, l’altre perxava pels canals amb una embarcació típica del Delta. Finalment, els monitors ens van organitzar un joc de pistes, en grups, sobre el Delta. A la tarda, vam anar amb canoes per les llacunes. Vam acabar el dia amb una estona de ball, música, coreografies i jocs de taula.\nL’últim dia, vam anar amb bicicleta al voltant de la llacuna de l’encanyissada i ens vam aturar a veure flamencs. Després vam tornar a l’alberg i vam celebrar l’aniversari de la Laia i la Clàudia a l’hora de dinar. Les delegades els hi van portar el pastís. No podien haver acabat millor les colònies!\nAquest any ens ho hem passat molt bé i a més hem pogut estrenar instal·lacions noves a l’alberg.\n← Notícia anterior El Moli paperer de Capellades\tNotícia següent → Ada Cusidó “Dins del Cor”\nLa visita d’uns experts\nSortida al CRAM cicle mitjans\nMatí de Carnaval


Octubre | 2013 | olordemandarina\nQue els Àngels t’acompanyin\n31 Octubre, 2013 ~ Lita\t~ Deixa un comentari\nAvui s’acaba l’octubre, celebrarem la tardor aquest vespre menjant els dolcíssims panellets, ens mullarem els llavis amb moscatell tot fent anar les puntes dels dits mentre pelem castanyes torrades. Alguns estarem acompanyats d’amics, altres potser sols, no hi fa res.\nDemà és la diada dels difunts, un dia per pensar en els qui ja no són entre nosaltres. Res més fàcil, com puc obviar que sóc gràcies a ells, quan la meva memòria és plena dels seus records, qui seria jo sinó, jo sóc perquè ells són en mi i això em permet seguir essent. Jo vull creure que vetllen per mi perquè ells han traspassat totes les barreres humanes per ésser sols amor, amor en estat pur, la nostra essència, l’origen i el destí al nostre retorn.\nUs deixo amb uns fragments de consol, tot desitjant-vos que els àngels us acompanyin sempre en el vostre camí i que sigueu àngels per als altres.\n“La persona estimada encara existeix. En el llarg camí que has de recórrer tot sol, hi ha companys invisibles.\nTots tenim moments angèlics que oferim a la resta de la gent. Semblen senzills actes d’amabilitat sense transcendència, però poden salvar vides alleugerint-los la tristesa.\nQuan els àngels vetllen per nosaltres, nosaltres som capaços de ser àngels per als altres… Pot ser que no entenguem que quan un amic o un perfecte desconegut et diu la paraula correcta en el moment precís, estem de fet, davant d’un àngel” Elisabeth Kübler- Ross del llibre “sobre el Dol i el dolor”\nUn nou m’agrada\n16 Octubre, 2013 ~ Lita\t~ 1 comentari\nJa tenim el CD que l’Esteve ha gravat posant la seva música i dolça veu als meus poemes. El disc té el nom de “Cruïlla” i estem molt contents de com ha quedat. Si voleu veure’l podeu entrar a la seva web estevemarti.com.\nUs deixo aquí mateix el comentari que una bona amiga ens fa del disc. L’he trobat d’una sensibilitat extraordinària, més que per la il•lusió que hi posa en l’elogi, que també, per la bellesa del seu redactat . En fi, jutgeu vosaltres mateixos.\nEsteve, quina il•lusió, quin goig desprecintar el CD fet per un bon amic!!!\nQue ben fet!!!\nQuin treball més honest…sí, sí, honest, perquè en la senzillesa del seu format es mostra tal com és quan l’escoltes.\nNomés veure’l ja t’inspira tendresa, amor, positivisme… i tots aquests sentiments hi són en cada cançó.\nTrobo que uns versos de la Lita, que tu cantes en aquest disc, defineixen perfectament el que pot representar per tots nosaltres escoltar el vostre treball:\n“… embolicant-me amb la seva tendresa, despertes en mi un nou anhel”


Miércoles, 24 Marzo 2021 12:28\nDes del Departament de Salut de la Ribera, s'ha informat que el proper divendres 26 de Març comença la vacunació dels docents i personal de serveis dels centres educatius menors de 65 anys de tots els municipis del Departament de Salut, al Casal Fester d'Alzira.\nEn total s'han establert la vacunació per a 4 dies en els següents horaris:\n• Divendres 26 de Març, de 13:00 a 21:00 hores.\n• Dissabte 27 de Març, de 8:00 a 21:00 hores.\n• Dimecres 31 de Març, de 15:00 a 21:00 hores.\n• Dijous 1 d'Abril, de 8:00 a 15:00 hores.\nEl Casal Fester, situat junt a l'hospital de la Ribera, és l'espai destinat a portar a terme les vacunacionsde més de 6000 persones, ja que s'ha ampliat l'edat dels convocats de 55 fins als 65 anys. Es tracta d'una sala polivalent i diàfana, amb espai suficientment ampli i ventilat que comptarà amb diversos circuits de vacunació i entrades i eixides separades.\n"Com ja vam anunciar la passada setmana des de l'Ajuntament vam preparar este espai d'acord amb les requeriments de la Conselleria i com a tal compta amb la resolució favorable de la Conselleria com a centre temporal de vacunació. La passada setmana el centre ja va quedar senyalitzat i adaptat amb 10 taules de vacunacióinstal•lades, degudament separades per a citar a 55 persones cada 15 minuts. Al llarg dels últims dies s'ha continuat en contacte amb el Departament de Salut per tal d'adaptar-se als possibles canvisi de fet es baralla la possibilitat d'ampliar amb dos taules més degut a la major quantitat de gent citada", ha explicat la regidora de Sanitat Gemma Alós.\nA partir de hui, la conselleria d'Educació publicarà les cites per a vacunar a la seua web www.ceice.gva.es, almenys 48 hores abans. Cada persona ha de portar el formulari facilitat per la conselleria, així com el SIP i el DNI. Des de la conselleria es prega ser molt rigorós en els horaris que són adjudicats per tal d'evitar aglomeracions.\nPer protocol una unitat de Creu Roja donarà assistència per a primers auxilis i una ambulància per a trasllat a l'hospital en cas que fora necessari. Per la seua banda Protecció Civil Alzira també portarà a terme el control d'accessos per a coordinar l'entrada i exida i el compliment de les mesures de seguretat.\nD'altra banda, el proper mes d'abril, i probablement fins al mes de setembre, començarà la vacunació massiva per a majors de 18 anys, un col•lectiu que suposa al voltant de vora 39.000 persones d'Alzira, Corbera i Llaurí. "Estem treballant conjuntament amb el Centre de Salut, adequant-nos a les seues necessitats per a posar a disposició de la conselleria espais òptims per a portar a terme estes vacunacions, ben ventilats, accessibles amb entrades i eixides adequades i que complisquen amb els protocols de seguretat. Com sempre estem a la seua disposició treballant de forma molt coordinada per a vacunar de la manera més eficient i ràpida possible a tota la població", ha explicat la regidora.\nA hores d'ara continua la vacunació de persones de 89 a 80 anys, que estan sent citats per a acudir a la Parrilla, on se'ls administra. Així mateix cal recordar que a la nostra ciutat ja estan vacunats els majors de 90, grans dependents i usuaris de residències.\nMás en esta categoría: « Es rebaixa la incidència COVID a la meitat a Alzira Actualització de dades COVID: Tornen a augmentar els casos, fins als 35 per cada 100.000 habitants »


Doble Màster Química Analítica i Gestió d' Empreses Industrials | IQS\nIQS ofereix la possibilitat de realitzar conjuntament el Màster en Química Analítica amb el Màster en Gestió d'Empreses Industrials.\nLa possibilitat d'obtenir el Doble Màster en Química Analítica i Màster en Gestió d'Empreses Industrials com a dues titulacions oficials de màster, cursades ambdues conjuntament, et dotaran d'una excel·lent preparació cientificotècnica i d'un alt coneixement de la gestió i direcció de l'empresa.\nEl Doble Màster et permetrà distribuir els crèdits del Màster en Gestió d'Empreses Industrials entre el primer i segon any, d'acord amb les teves preferències. Així, podràs realitzar el Màster en Gestió d'Empreses Industrials entre un i dos anys.\nOPCIÓ 1: Cursar durant el primer any (1r y 2º semestre) les assignatures de tots dos programes de Màster i deixar el 3r semestre només per al Treball Final de Màster.\nOPCIÓ 2: Cursar durant el 1r i 2n semestre el Màster de Química Analítica i el 3r semestre el Treball Final de Màster i distribuir les assignatures del Màster en Gestió d'Empreses Industrials al llarg de 3 semestres.\nOPCIÓ 3: Cursar durant el 1r i 2n semestre el Màster de Química Analítica i el 3r semestre el Treball Final de Màster i distribuir les assignatures del Màster en Gestió d'Empreses Industrials al llarg dels 4 semestres.\nESTRUCTURA DEL DOBLE MÀSTER EN QUÍMICA ANALÍTICA I GESTIÓ D'EMPRESES INDUSTRIALS


Arròs amb llimona i cacahuets – Cuinejar\nEl tercer plat que vaig aprendre al Taller de cuina hindú de La Patente va ser un arròs diferent, molt apropiat per acompanyar el curry de be o qualsevol altre plat de carn.\n500 gr d’arròs basmati cuit\n2 cullerades de cacahuets pelats\nFulles de cilantre per decorar\nCoem l’arròs de forma habitual procurat que no quedi enganxat (una manera es rentar-lo dues o tres vegades abans de coure’l) .El colem i el reservem.\nEn una paella escalfem l’oli de girasol. Quan esta cuit, hi afegim les llavors de mostassa i les fregim fins que comencin a esclatar (com crispetes) . Llavors afegim el suc de llimona i la cúrcuma i ho remenebe.\nBaixem el foc i afegim llavors l’arròs cuit i els cacahuets (els podem substituir per anacards). Ho rectifiquem de sal . Ho podem servir amb bocins de cilantre per sobre.\nI a la Banda sonora, l’única cançó i coreografia que salvo de La La Land: Another Day of Sun. La pel.licula em sembla sobrevalorada, però aquest número és magistral.\nTags: arrós, llimona